
דברים בטלים
אדם אחד מצא כתוב בספרים שמי שנזהר מלדבר דברים בטלים במשך ארבעים יום, תשרה עליו רוח-הקודש. נהג כך האיש, ולאחר שחלפו ארבעים יום ועדיין לא שרתה עליו רוח-הקודש, החליט לנסוע אל הבעל-שם-טוב כדי לברר את פשר הענין.
כשהציג בפניו את תמיהתו, שאל אותו הבעל-שם-טוב: ”האם התפללת במשך ארבעים הימים הללו?" ענה הלה: ”בוודאי! התפללתי שלוש פעמים ביום". שאל הבעל-שם-טוב: ”ותהילים אמרת בימים אלו?" ענה הלה: ”בוודאי".
”אם כן", אמר לו הבעל-שם-טוב, ”הענין פשוט - בשעת התפילות ואמירת התהילים דיברת ’דברים בטלים'...".

*  *  *

להכות עם הגרזן
יהודי פשוט שעבודתו היתה לחטוב עצים, התקשה: מדוע אותיות ע' וד' שב"שמע ישראל" גדולות יותר משאר האותיות. הוא לא הצליח להבין את העניין, ומכיוון שקושיא זו הטרידה אותו מאוד, פנה לגדולי הרבנים.
הוא שמע הסברים, שאותיות אלו מצטרפות למילה ”עד" - לרמז על כך שאנו מעידים על אחדות ה', או מצטרפות למילה ”דע" - לומר שלא מספיקה רק האמונה אלא צריך גם ידיעה, אך למוחו של היהודי לא נכנסו ההסברים הללו.
עם שאלה זו הגיע היהודי גם אל אדמו"ר הזקן.
אדמו"ר הזקן ראה מייד עם מי יש לו עסק ושאל אותו: ”וכי יודע אתה כיצד נראים כלי עבודה בגרזן?" ”ודאי", היתה תשובתו, ”הרי בהם אני עובד".
”ראה", אמר לו הרבי, ”אותיות אלו דומות לגרזן. ללמדך שצריך ליטול את ה"שמע ישראל" ולהחדיר למוח וללב כמו במכת גרזן!" תשובה זו סיפקה את אותו יהודי פשוט

*  *  *

לחשוב על מה שאומרים
החסיד ר' יצחק הורביץ, המכונה בפי חסידים בשם ר' איצ'ע דער מתמיד (ר' יצחק ’המתמיד') הגיע פעם להתארח באיזו אכסניה, ובעל האכסניה יצא לקבל את פניו ושאלו מה ירצה לאכול.
ר' יצחק השיב לו שאין ברצונו לאכול, היות והוא עייף מאוד, וברצונו רק בחדר מסודר כדי שיוכל מיד ללכת לישון.
בעל הבית סידר עבורו חדר נאות, ור' יצחק נכנס לשם. כעבור שעה, חלף בעל הבית ליד החדר וראה כי בוקע ממנו אור. הוא תמה בליבו, הרי החסיד אמר לו שברצונו לפרוש לישון מיד...
כעבור כמה שעות שוב עבר בעל האכסנייה, ועדיין בקע האור מאותו חדר.... רק לפנות בוקר כבה האור.
למחרת בבוקר שאל בעל האכסניה את ר' יצחק: ”הרי אמש לא רצית אפילו לאכול וטענת שהינך עייף, ומדוע זה לא הלכת לישון ועד לפנות בוקר האור דלק בחדרך?" השיבו ר' יצחק: ”אמנם הייתי עייף, אבל עדיין הייתי צריך לקרוא קריאת שמע, והרי צריכים לחשוב על מה שאומרים כאשר מתפללים...".

צבא השמים



הברכה הראשונה מברכות קריאת שמע, היא ברכת 'יוצר אור', שחלק ממנה אנו משבחים את השם על בריאת צבא השמים, ומשתמשים לצורך כך באותיות האל"ף בי"ת לפי הסדר, כדי להדגיש שבריאת העולם נעשתה על ידי האותיות הקדושות, וקיום העולם תלוי בלימוד בכ"ב אותיות התורה.
אֵ־ל בָּרוּךְ גְּדוֹל דֵּעָה, הֵכִין וּפָעַל זָהֳרֵי חַמָּה, טוֹב יָצַר כָּבוֹד לִשְׁמוֹ, מְאוֹרוֹת נָתַן סְבִיבוֹת עֻזּוֹ, פִּנּוֹת צְבָאָיו קְדוֹשִׁים, רוֹמְמֵי שַׁ־דַּי, תָּמִיד מְסַפְּרִים כְּבוֹד אֵ־ל וּקְדֻשָּׁתוֹ. תִּתְבָּרֵךְ ה' אֱ־לֹהֵינוּ בַּשָּׁמַיִם מִמַּעַל וְעַל הָאָרֶץ מִתָּחַת.
א־ל ברוך – הקל המבורך. הכין ופעל – תכנן וברא. זהרי חמה – האור הזוהר והמאיר של השמש. טוב – הקב"ה שהוא תכלית הטוב. יצר כבוד לשמו – יצר את הנבראים באופן כזה שיגלו את כבוד ה' בעולם. מאורות – הכוכבים וצבא השמים. נתן סביבות עוזו – קבע בשמים, סביב כסא כבודו. פינות צבאיו – שרי הצבא הפנימיים והחשובים שלו, המלאכים. רוממי ש־די – המרוממים ומשבחים את שם ה'. תתברך – תהיה מבורך.  בשמים ממעל – מהמלאכים העליונים. ועל הארץ מתחת – ועד הנבראים הנמוכים ביותר כאן בעולם הזה.




         שם התלמיד: __________________________________________   כיתה: _____.
	תן לעצמך ציון:
	0
	1
	2
	3

	תפילה מתוך הסידור: 
	🔾
	🔾
	🔾
	🔾

	תפילה בקול:
	🔾
	🔾
	🔾
	🔾

	תפילה בחיות, וישיבה כראוי:
	🔾
	🔾
	🔾
	🔾



כתוב 2 דברים שלמדת מהסיפורים שקראת היום: ______________________________________________________________________________________

_________________________________________________________________________________________________________________________________________

הסבר במילים שלך את המשפט 'הכין ופעל זהרי חמה טוב יצר כבוד לשמו': ___________________________________________________________

_________________________________________________________________________________________________________________________________________

